На основу препознатих потреба социјално угрожених лица на територији Града Лесковца и опредељености Градa да узме учешће у пројекту који спроводи Arbeiter-Samariter-Bund Deutschland e.V. (АСБ), а финансира Немачко министарство спољних послова у оквиру пројекта “***Подршка социјално угроженим лицима у Србији у економском оснаживању, запошљавању, остваривању додатног прихода и повећању запошљивости у области пољопривреде и зелене индустрије****"* а, позивајући се на споразум о суфинансирању пројекта у 2023. години број 401-2/2023-IV*,* Комисија за избор корисника за доделу средстава намењених за набавку и доделу економских грантова угроженим породицама, образована решењем директора АСБ за Србију, дана 28.04.2023. објављује

**ЈАВНИ ПОЗИВ**

**за подношење пријава за набавку и доделу економских грантова.**

**I Предмет Јавног позива**

Предмет Јавног позива је додела помоћи у виду економских грантова и то кроз набавку и доделу пољопривредних машина, пластеника и пратеће опреме за покретање, развој и унапређење сопственог бизниса социјално угроженим лицима која имају пребивалиште/боравиште на територији Града Лесковца, укључујући чланове њиховог породичног домаћинства, а неопходна им је помоћ у циљу побољшања услова живота и која испуњавају прописане услове и мерила за избор корисника (у даљем тексту: Корисник).

Овим јавним позивом предвиђена је додела 13 (тринаест) економских грантова социјално угроженим лицима на територији града Лесковца.

Помоћ је једнократна и бесповратна и одобрава се у опреми или материјалу за економско оснаживање, запошљавање, остваривање додатног прихода и повећање запошљивост у области пољопривреде и зелене индустрије, кроз доходовне активности у износу до 2.500,00 евра са ПДВ-ом (у динарској противвредности према средњем званичном курсу Народне банке Србије по датуму издате профактуре добављача) по изабраном Кориснику.

**II Корисници**

Корисници помоћи су социјално угрожена лица која имају боравиште / пребивалиште на територији Града Лесковца.

Припадници теже запошљивих група у смислу овог Правилника се сматрају млади до 30 година живота, вишкови запослених, старији од 50 година, лица без квалификација, радно способни корисници новчане социјалне помоћи, дугорочно незапослени, млади у домском смештају или у хранитељским породицама, припадници Ромске националне мањине и повратници.

Припадници Ромске националне мањине у смислу овог правилника су особе које се добровољно и самостално изјасне да се сматрају припадником/цом ромске националналне мањине.

Повратници у смислу овог правилника су особе које су боравиле у иностранству (Немачкој или другој земљи) дуже од три месеца у континуитету (разлог боравка може бити азил, посао, студије или било који други) и која су се вратила у своју земљу порекла. Израз друга земља односи се и на европске и на неевропске земље.

**III Услови за избор корисника**

Помоћ у облику пољопривредних машина, пластеника и пратеће опреме може бити додељена социјално угроженом лицу и члановима његовог породичног домаћинства под следећим условима:

1. Да припадају социјално угроженим категоријама становништва;
2. Да су психофизички способни за обављање послова наведених у опису пословне идеје;
3. Да за обављање наведене делатноти/посла имају обезбећен радни/пословни или складишни простор.

**IV Критеријуми за избор корисника**

Ред првенства за избор Корисника утврђује се на основу броја бодова које Корисник као Подносилац пријаве оствари и на основу теренске посете од стране Комисије а према следећим мерилима:

|  |
| --- |
| **Бодовна листа за рангирање потенцијалних корисника** |
| 1 | Категорија теже запошљивог становништва | 5 |
|   | Роми / повратници / припадници других теже запошљивих категорија | 5 |
| 2 | Стварни приходи по члану домаћинства  | 10 |
|   | До 5.000 | 10 |
|   | 5.000 - 10.000 | 8 |
|   | 10.000 - 15.000 | 6 |
|   | 15.000 - 20.000 | 4 |
|   | 20.000 - 25.000 | 2 |
|   | Преко 25.000 | 0 |
| 3 | Претходно добијена помоћ | 5 |
|   | Ниједном  | 5 |
|   | Једном, корисник је адекватно искористио грант | 5 |
|   | Једном, корисник није адекватно искористио грант | 0 |
|   | Два и више пута | / |
| 4 | Парцела, величина и опремљеност | 20 |
|   | Категорија земљишта | 5 |
|   | Величина парцеле или објекти на парцели | 10 |
|   | Доступност воде на парцели | 5 |
| 5 | Поносилац пријаве је особа женског пола | 5 |
| 6 | Број деце на редовном школовању у домаћинству (деца до 25 год. са потврдом школе / факултета), особа којима је потребна туђа нега и помоћ (медицински налаз) или старијих издржаваних лица  | 10 |
|   | Четворо и више | 10 |
|   | Троје | 8 |
|   | Двоје | 6 |
|   | Једно | 3 |
|   | Ниједно | 0 |
| 8 | Подносилац пријаве је самохрани родитељ | 5 |
| 9 | Подносилац пријаве се бави или има искуства са предложеном делатношћу | 5 |
|   | Регистровано пољопривредно домаћинство или планирана регистрација у наредна 3 месеца | 5 |
| 10 | Оцена пословне идеје / бизнис плана | 30 |
|   | **УКУПНО:** | **100** |

Оцена пословне идеје, односно бизнис план (ставка 10), се оцењује по следећим критеријумима и категоријама:

|  |  |  |
| --- | --- | --- |
| **Критеријум** | **Категорија** | **Бодова** |
| **Оцена пословне идеје** | **Јасно дефинисана пословна идеја/предлог** (дат јасан преглед плана активности, обухвата кратак опис активности, показује потенцијал за отварање радних места и генерисање прихода, јасно дефинисани циљеви) | Не испуњава услове | 0 |
| Прихватљиво | 3 |
| Одлично | 6 |
| **Анализа тржишта** (кључне карактеристике и потребе циљног тржишта су индентификоване, процењена је конкуренција, приказано је тржишно прихватање производа или услуга) | Не испуњава услове | 0 |
| Прихватљиво | 3 |
| Одлично | 6 |
| Оперативна стратегија(обухвата маркетиншку, производну, кадровску административну и финансијску стратегију) | Не испуњава услове | 0 |
| Прихватљиво | 3 |
| Одлично | 6 |
| Финансијски капацитет подносиоца пријаве и способност да реализује активности у оквиру захтеваних средстава  | Не испуњава услове | 0 |
| Прихватљиво | 3 |
| Одлично | 6 |
| Степен остваривости пројектних циљева описаних у пословном плану подносиоца пријаве  | Не испуњава услове | 0 |
| Прихватљиво | 3 |
| Одлично | 6 |
| Могућ додељен број бодова за сваки критеријум: 0 – 6. |
| **Максимални број бодова:** | **30** |
|

Након извршеног административног бодовања, комисија обилази потенцијалне кориснике на терену, приликом посете поред утврђивања чињеничног стања, комисија додељује додатне бодове по следећим критеријумима:

|  |  |
| --- | --- |
| Теренска посета | 30 |
| Мотивација | 15 |
| Уређеност парцеле и дворишта | 10 |
| Материјални изглед и уређеност објекта у коме се живи | 5 |

**V Предност при бодовању**

Ако два или више кандидата имају исти број бодова, предност има кандидат по следећем приоритету:

1. Породично домаћинство које има дете са сметњама у развоју.

Степен ометености у развоју доказује се решењем надлежног органа које је постало коначно до дана истека рока за пријављивање на јавни позив или одлуком суда о лишењу пословне способности или продужењу родитељског права.

1. Породично домаћинство које има већи број малолетне деце или деце на школовању.

Доказује се потврдом или изјавом о школовању.

1. Породично домаћинство које има тешко болесног члана.

Породично домаћинство са тешко болесним чланом (малигне болести, хемофилија, зависни дијабетес...).

Здравствено стање се доказује извештајем лекара одговарајуће специјалности.

**VI Пријава на Јавни позив**

Подносилац пријаве доставља следеће доказе:

1. Уредно попуњен и потписан образац пријаве са припадајућим изјавама;

2. Фотокопију личне карте;

3. Опис пословне идеје или бизнис план;

4. Сертификат о завршеној обуци за обављање наведене делатности.

Комисија за избор корисника може од Подносиоца пријаве тражити неопходне доказе ради утврђивања чињеница и околности потребних за доношење правилне и законите одлуке.

Докази се подносе у фотокопији, с тим да Комисија за избор корисника може од Подносиоца пријаве на Јавни позив тражити оригинална документа на увид.

**VII Поступак избора корисника**

Од подносиоца пријаве **Комисија за избор корисника током вршења селекције може тражити следећа документа**:

1. Доказ о приходима:

- Потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање, у случају да се ради о незапосленом члану породичног домаћинства који није регистровано код Националне службе за запошљавање Потврда из РФПИОЗ да немају уплата по основу делатности;

- За запослене потврда послодавца о висини примања у месецу који претходи месецу подношења пријаве на Јавни позив;

- За пензионере, чек од пензије за месец који претходи месецу објављивања овог Јавног позива или уколико лице не остварује примања по основу пензије;

2. За чланове породичног домаћинства узраста 15 - 26 година - доказ о школовању (потврда надлежне образовне инсистуције о школовању), уколико ови чланови породичног домаћинства нису на школовању - доказе о приходима;

3. Доказ за породично домаћинство са дететом са инвалидитетом или сметњама у развоју - Решење Комисије за категоризацију деце или мишљење интер-ресорне комисије за децу са телесним инвалидитетом или сметњама у развоју;

1. Решење о остваривању права на додатак за туђу негу и помоћ;
2. Доказ о власништву или закупу пословног или складишног простора.

Докази из става 1. овог члана подносе се у фотокопији, с тим да Комисија за избор корисника може од Подносиоца пријаве на Јавни позив тражити оригинална документана увид.

Поред доказа наведених у ставу 1. овог члана, Комисија за избор корисника може од Подносиоца пријаве тражити и друге неопходне доказе ради утврђивања чињеница и околности потребних за доношење правилне и законите одлуке.

**VIII ПОСТУПАК ЗА ДОДЕЛУ ПОМОЋИ**

Образац пријаве на јавни позив и обрасци изјава преузимају се у Одељењу за друштвене делатности и локални развој Градске управе Града Лесковца, Трг револуције 45, други спрат, канцеларија број 7, одговорно лице Милка Илић, телефон 016 213984, 0648974109.

Пријаву поднету након истека рока за подношење пријава из Јавног позива, Комисија не разматра, већ исту решењем одбацује, као неблаговремену.

Ако пријава садржи неки формални недостатак који спречава поступање по истој или ако је неразумљива или непотпуна, Подносилац се писаним путем позива да уочене недостатке отклони у року од 8 (осам) дана, уз упозорење на последице пропуштања.

Пријаву у погледу које Подносилац не отклони недостатке и то у року одређеном уставу 2. овог дела, Комисија не разматра, већ исту решењем одбацује, као неуредну.

Пријаву у погледу које Подносилац отклони уочене недостатке, у року из става 2. овог дела, Комисија сматра као да је од почетка била уредна.

Пријаву која не садржи формални недостатак или у погледу које је поступљено ускладу са делом VIII. овог Јавног позива, Комисија разматра и утврђује испуњеност услова из дела III овог Јавног позива.

Пријаву у погледу које нису испуњени услови из дела III овог Јавног позива, Комисија не бодује, већ исту решењем одбија, као неосновану.

Против решења Комисије из става 2. овог дела, заинтересовано лице може уложити жалбу у року од 15 дана дана од дана достављања наведеног решења.

У погледу пријава код којих су испуњени услови из дела III овог Јавног позива, Комисија врши бодовање, у складу са мерилима из IV и V овог Јавног позива.

Уколико до утврђивања Предлога листе Корисника за доделу Помоћи Подносилац пријаве пријави новорођеног члана, односно чланове домаћинства, Комисија исте разматра и бодује. Приликом утврђивања Предлога листе Корисника за доделу Помоћи, Комисија узима у обзир онај број чланова домаћинства који је Подносилац пријаве навео у пријави на Јавни позив, осим када су у питању преминули или новорођени чланови.

Уколико Подносилац пријаве до утврђивања Предлога листе Корисника за доделу Помоћи, достави доказе о томе да он или неко од чланова његовог породичног домаћинства болује од болести од већег социо-медицинског значаја, односно уколико неко од њих, након подношења пријаве на Јавни позив оболели од болести од већег социо-медицинског значаја, Комисија наведено узима у обзир приликом разматрања и бодовања пријава.

На основу броја бодова које Подносилац пријаве оствари према мерилима из дела. IV и V. овог Јавног позива Комисија утврђује предлог листе Корисника за доделу Помоћи (у даљем тексту: Предлог листе).

Предлог листе Комисија објављује на огласној табли сајтовима Града Лесковца и организације АСБ као и на огласној табли.

На Предлог листе Подносилац пријаве може уложити приговор Комисији, у року од 15 дана) дана од дана истека рока за подношење приговора.

Комисија је обавезна да о пристиглим приговорима одговори у року од 15 дана од дана истека рока за подношење приговора.

Након провере навода из приговора и утврђивања чињеничног стања, односно након истека рока за одговор на приговоре, Комисија утврђује коначну листу Корисника Помоћи (у даљем тексту: Коначна листа).

Коначну листу Комисија објављује на огласној табли сајтовима Града Лесковца и организације АСБ као и на огласној табли.

На основу Коначне листе Комисија доноси одлуку о додели Помоћи у виду економских грантова и то кроз набавку и доделу машина и опреме за покретање, развој и унапређење сопственог бизниса социјално угроженим лицима(у даљем тексту: Одлука) која се доставља лицима која су обухваћена Одлуком.

Лица из става 1. овог дела имају право жалбе на Одлуку организацији АСБ, преко Комисије, у року од 8 дана) дана од дана достављања Одлуке.

На основу Одлуке из овог Јавног позива, Arbeiter-Samariter-Bund Deutschland e.V. (АСБ) и корисник Помоћи закључују уговор о додели Помоћи којим се регулишу међусобна права и обавезе потписника уговора и којим је утврђен рок од најмање три године у коме корисник додељену помоћ не сме отуђити, поклонити или уништити.

Донатор задржава право да не додели наведени број грантова у зависности од броја пријава и расположивог буџета.

**IX Подношење пријава на Јавни позив**

Заинтересована лица подносе пријаве на Јавни позив са потребним доказима Комисији за избор корисника за доделу помоћи, у року од 15 дана од дана објављивања Јавног позива.

Документација се доставља **преко писарнице Градске управе** за Одељење за друштвене делатности и локални развој, на адреси Трг револуције 45, радним данима од 9 до 15 сати или путем препоручене поште на адресу:

**Градска управа**

**Одељење за друштвене делатности и локални развој**

**АСБ, комисија за избор корисника за град Лесковац**

**Трг револуције 45**

**16000 Лесковац**

Са напоменом: За јавни позив – набавка и додела економских грантова у оквиру пројекта “***Подршка социјално угроженим лицима у Србији у економском оснаживању, запошљавању, остваривању додатног прихода и повећању запошљивости у области пољопривреде и зелене индустрије***”– НЕ ОТВАРАТИ”.

Рок за подношење пријаве са потребним изјавама је 17.05.2023.

Образац пријаве и обрасци изјава, могу се преузети у Одељењу за друштвене делатности и локални развој Градске управе Града Лесковца, Трг револуције 45, други спрат, канцеларија број 7, одговорно лице Милка Илић, телефон 016213984, 0648974109.

Бр. \_\_\_\_\_\_\_\_\_\_\_\_

У Лесковцу, 28.04.2023.